El Senator Gandia Spa Hotel obrirà les portes en les pròximes setmanes per donar cobertura al turisme de qualitat
15 abril 2021

## El Senator Gandia Spa Hotel obrirà les portes en les pròximes setmanes per donar cobertura al turisme de qualitat15 abril 2021Última actualització: 15 abril 2021

![](../gestion/img/34c04bbc67ca27eba98637abd03ccb2682a5ecb7fae8062c7f705a2b29daaad8.jpg)  
  

El president de la Generalitat, Ximo Puig, i l'alcaldessa de Gandia, Diana Morant, han visitat aquest matí el Senator Gandia Spa Hotel, un nou establiment hoteler que obrirà les portes en breu a la platja de Gandia i que s'ha convertit en un emblema per a la reactivació turística de la Comunitat Valenciana. Al costat d'ells, també han acudit el secretari autonòmic de Turisme, Francesc Colomer; el regidor de Turisme, Vicent Mascarell; el vicealcalde, Josep Alandete; i els portaveus dels grups municipals representats al consistori.

El CEO de Senator Hotels, Daniel Rossell, els ha rebut al costat del gerent de la promotora Infilev, Fernando Guillem; el gerent de la constructora, Francisco Castelló; i la directora del Senator Gandia Spa Hotel, María González, a més d'altres directius de la cadena hotelera, per realitzar una visita guiada per les instal·lacions. Aquest nou establiment de quatre estrelles superior disposa de 13 plantes, 200 habitacions, un spa de 500 metres quadrats, gimnàs i cafeteria a peu de carrer. De disseny modern, ha estat edificat en una superfície de 5.000 metres quadrats i compta amb els màxims requisits a nivell energètic i mediambiental.

Després de la visita guiada, Daniel Rossell ha informat que l'hotel es troba en l'última fase abans de l'obertura i que la previsió de la cadena és obrir l'establiment durant les pròximes setmanes. "Per a una companyia com nosaltres, tenir presència a la Comunitat Valenciana i a Gandia, on hem estat molt ben acollits, és un orgull. Obrir un hotel a aquesta tessitura és molt complicat, però esperem que siga un èxit i puguem generar llocs de treball de qualitat i atraure un turisme de qualitat que ajude a desestacionalitzar Gandia".

Per la seva banda, Diana Morant ha valorat l'obertura d'un hotel en temps de pandèmia. "Segurament es tracta d'una de les poques instal·lacions d'aquest tipus i noves que obrirà les portes aquesta temporada, per la qual cosa hem d'agrair al Grup Senator seua aposta per Gandia com a destinació turística de qualitat". Així mateix, ha afegit que es tracta d'un hotel pensat per a "donar cobertura a la línia de turisme que portem treballant des de Gandia. Una línia basada en el turisme sostenible, de qualitat i que siga capaç de desestacionalitzar, perquè no és un hotel només pensat per a l'estiu".

L'alcaldessa ha destacat que la inversió realitzada suposarà "la creació de 70 llocs de treball fixos durant tot l'any, als quals se sumaran els treballadors que s'incorporaran en les campanyes fortes de l'any". Finalment, va aplaudir l'esforç de la cadena hotelera i ha afegit que "Gandia i el Consell estem treballant en la mateixa línia turística per generar noves oportunitats per a tota la ciutadania i les persones que ens visiten".

Finalment, Ximo Puig va agrair a la cadena Senator l'aposta per Gandia i la Comunitat Valenciana, al temps que ha destacat que els hotels són molt importants per al desenvolupament turístic de la Comunitat Valenciana. "L'hoteleria aporta molta importància a la qualitat del turisme i ara és més necessari que mai aquest tipus d'instal·lacions perquè ens mostren el camí de la recuperació i de l'esperança".

"Esperem que en les pròximes setmanes puga obrir les portes i que aquesta obertura vinga de la mà d'unes dades pandèmiques consolidats que ens ajuden a superar el període de restriccions. Seguirem avançant de manera prudent cap a la normalitat, que és el que tots volem recuperar", va finalitzar el president de la Generalitat.

[Twittear](https://twitter.com/share)